b'\n_START_ARTICLE_\nLenkijos geografija\n_START_PARAGRAPH_\nLenkija yra daugiausia vidutinio klimato 321,679 kv. km ploto Vidurio Europos \xc5\xa1alis. Baltijos j\xc5\xabros pakrant\xc4\x97je yra du nat\xc5\xabral\xc5\xabs uostai, didesnysis Gdansko-Gdynios regione ir me\xc5\xbeesnis netoli \xc5\xa0\xc4\x8decino \xc5\xa1iaur\xc4\x97s vakaruose. \xc5\xa0iaur\xc4\x97s ryt\xc5\xb3 regionas, \xc5\xbeinomas kaip Moz\xc5\xabrijos e\xc5\xbeerynas, yra retai apgyvendintas ir mi\xc5\xa1kingas, jame yra daugiau nei 2000 e\xc5\xbeer\xc5\xb3. \xc4\xae pietus nuo e\xc5\xbeeryno per vis\xc4\x85 centrin\xc4\x99 Lenkij\xc4\x85 t\xc4\x99siasi lygumos, kurios baigiasi Sudet\xc5\xb3 kalnais \xc4\x8cekijos ir Slovakijos pasienyje pietvakariuose ir Karpatais \xc4\x8cekijos, Slovakijos ir Ukrainos pasienyje pietry\xc4\x8diuose. bei ties Slovakijos siena pasibaigiantis Sudet\xc5\xb3 ir Karpatams priklausan\xc4\x8di\xc5\xb3 Auk\xc5\xa1t\xc5\xb3j\xc5\xb3 Tatr\xc5\xb3 kalnais. Pietry\xc4\x8diuose yra Ma\xc5\xbeosios Lenkijos ir Liublino auk\xc5\xa1tumos. Centrin\xc4\x97s lygumos susiformavo pleistoceno ledynme\xc4\x8diu veikiant ledyn\xc5\xb3 erozijai._NEWLINE_Sausumos sien\xc5\xb3 ilgis - 3528 km. Lenkija ribojasi su Vokietija vakaruose, \xc4\x8cekija ir Slovakija pietuose, Ukraina ir Baltarusija rytuose, Lietuva ir Rusijos Kaliningrado sritimi \xc5\xa1iaur\xc4\x97s rytuose._NEWLINE_Mi\xc5\xa1kai sudaro 28\xc2\xa0% teritorijos._NEWLINE_Geografin\xc4\x97s koordinat\xc4\x97s: 52 00 N, 20 00 E\n_START_SECTION_\nTopografija\n_START_PARAGRAPH_\n\xc5\xa0alis t\xc4\x99siasi 876 km i\xc5\xa1 \xc5\xa1iaur\xc4\x97s \xc4\xaf pietus ir 689 km i\xc5\xa1 ryt\xc5\xb3 \xc4\xaf vakarus. Vidutinis \xc5\xa1alies auk\xc5\xa1tis vir\xc5\xa1 j\xc5\xabros lygio yra 173 m ir tik 3% teritorijos palei pietin\xc4\x99 sien\xc4\x85 yra auk\xc5\xa1\xc4\x8diau nei 500 m. vir\xc5\xa1 j\xc5\xabros lygio. Auk\xc5\xa1\xc4\x8diausia vir\xc5\xa1\xc5\xabn\xc4\x97 (2499 m) \xe2\x80\x93 Rysy yra Auk\xc5\xa1tuosiuose Tatruose, 95 km \xc4\xaf pietus nuo Krokuvos. Apie 60 kv. km teritorijos netoli nuo Gdansko \xc4\xaflankos yra \xc5\xbeemiau j\xc5\xabros lygio._NEWLINE_Kranto linija: 491 km.\n_START_SECTION_\nHidrologija\n_START_PARAGRAPH_\nIlgiausios up\xc4\x97s \xe2\x80\x93 Vysla (lenk. Wis\xc5\x82a; 1047 km), pasienyje su Vokietija tekantis Oderis (lenk. Odra; 854 km), jo intakas Varta (808 km) ir Vyslos intakas Bugas (772 km). E\xc5\xbeerai daugiausia \xc5\xa1iaurin\xc4\x97je \xc5\xa1alies dalyje.'